wannaphong/clean_thaiwikipedia huggingface dataset:
# กีฬาวอลเลย์บอลในซีเกมส์ 2021
การแข่งขันวอลเลย์บอลในซีเกมส์ 2021 จะจัดขึ้นระหว่างวันที่ 13 ถึง 22 พฤษภาคม ค.ศ. 2022 ในจังหวัดกว๋างนิญ ประเทศเวียดนาม มีการแข่งขัน 4 รายการ การแข่งขันวอลเลย์บอลในร่มจะจัดขึ้นที่สนามกีฬาดั่ยเอียนและวอลเลย์บอลชายหาดจะจัดขึ้นที่ชายหาดต่วนเจิว

 ประเทศที่เข้าร่วม 
ประเทศ ในร่ม ชายหาด ชาย หญิง ชาย หญิง                                                                      รวม: 9 ประเทศ  7  5  8  5

 วอลเลย์บอลในร่ม 
 ทีมชาย 

การแข่งขันประกอบด้วย 7 ประเทศ รูปแบบเหมือนกับในปี 2019; แต่ละกลุ่มจะมีสามหรือสี่ทีมแข่งขันกันแบบพบกันหมด สองอันดับแรกของแต่ละกลุ่มจะผ่านเข้ารอบรองชนะเลิศ ทีมที่ชนะในรอบรองชนะเลิศจะแข่งขันกันเพื่อเหรียญทอง และทีมที่แพ้จะแข่งขันกันเพื่อเหรียญทองแดง
อันดับทีม 5 5 0 5 3 2 4 2 24 4 2 25 4 2 26 4 1 37 4 0 4

 ทีมหญิง 

การแข่งขันประกอบด้วย 5 ประเทศ จะแข่งขันกันแบบพบกันหมด สองอันดับแรกจะต้องแข่งขันกันเพื่อชิงเหรียญทอง และทีมอันดับสามและสี่จะแข่งขันกันเพื่อชิงเหรียญทองแดง

อันดับทีม5 5 0  5 3 2 6 3 245 1 454 0 4

 สรุปเหรียญรางวัล 
 ตารางเหรียญรางวัล 

 ผู้ได้รับเหรียญรางวัล 
วอลเลย์บอลในร่มทีมชายวอลเลย์บอลในร่มทีมหญิงวอลเลย์บอลชายหาดทีมชายวอลเลย์บอลชายหาดทีมหญิง
# กีฬาวอลเลย์บอลในซีเกมส์ 2021 – ทีมหญิง
การแข่งขันวอลเลย์บอลหญิงในซีเกมส์ 2021 จะจัดขึ้นที่สนามกีฬาดั่ยเอียน, จังหวัดกว๋างนิญ

 ประเทศที่เข้าร่วม 

 รายชื่อผู้เล่น 
      Nandita Salsabila 
 Ratri Wulandari 
 เมกาวาตี เปอร์ติวี 
 Yolana Pangestika 
 Amalia Nabila (c) 
 Tisya Putri 
 Arsela Purnama 
 Shintia Mauludina 
 Dita Azizah 
 Yuliana Yolla 
 Wilda Sugandi 
 Shella Onnan 

 โค้ช:  Risco Matulesy  Chia Xin Ying 
 Lee Wen Woey 
 Wong Wee Yan 
 Ally Clement Ong 
 Yong Xien Nie 
 Low Mei Cing (c) 
 Lim Wei Ni 
 Ngin Jia Ning 
 Chew Jie In 
 Yong Jia Tian 
 Irene Siah Qi Min 
 Tong Xuan Xuan 
 Goh Chiao Huey 
 Kong Pei Jun 
 โค้ช:  Liew Kok How  Kyle Negrito 
 Aby Maraño (c) 
 Jaja Santiago 
 Dawn Macandili 
 Frances Molina 
 Mylene Paat 
 Kath Arado 
 Majoy Baron 
 Dell Palomata 
 Alyssa Valdez 
 Ria Meneses 
 Kat Tolentino 
 Jema Galanza 
 Iris Tolenada 
 โค้ช:  Jorge Edson  วิภาวี ศรีทอง 
 ปิยะนุช แป้นน้อย 
 พรพรรณ เกิดปราชญ์ (c) 
 ทัดดาว นึกแจ้ง 
 กรรณิการ์ ธิปะโชติ 
 จรัสพร บรรดาศักดิ์ 
 หัตถยา บำรุงสุข 
 สุทัตตา เชื้อวู้หลิม 
 พิมพิชยา ก๊กรัมย์ 
 อัจฉราพร คงยศ 
 ชัชชุอร โมกศรี 
 สุพัตรา ไพโรจน์ 
 สิริมา มานะกิจ 
 ฑิชากร บุญเลิศ 
 โค้ช:  ดนัย ศรีวัชรเมธากุล  Lê Thị Thanh Liên 
 ทราน ถิ ธาน ทุย (c) 
 Nguyễn Thị Uyên 
 Phạm Thị Nguyệt Anh 
 Trần Việt Hương 
 Trần Thị Bích Thủy 
 Nguyễn Thị Bích Tuyền 
 Hoàng Thị Kiều Trinh 
 Nguyễn Thu Hoài 
 Nguyễn Thị Trinh 
 Đinh Thị Thúy 
 Lưu Thị Huệ 
 Đoàn Thị Lâm Oanh 
 Nguyễn Thị Kim Liên 
 โค้ช:  Thái Thanh Tùng </div>

รอบแรก
 ผ่านเข้าสู่รอบชิงเหรียญทอง ผ่านเข้าสู่รอบชิงเหรียญทองแดง

|}

|}

 รอบสุดท้าย 
รอบชิงเหรียญทองแดง

|}

รอบชิงเหรียญทอง

|}

 อันดับการแข่งขัน 
อันดับทีม5 5 0 5 3 2 5 3 245 1 454 0 4

ดูเพิ่ม
กีฬาวอลเลย์บอลในซีเกมส์ 2021 – ทีมชาย
วอลเลย์บอลในซีเกมส์
# มิอง มูกาอิจิ
มิอง มูกาอิจิ (เกิด 29 มกราคม ค.ศ. 1998) เป็นไอดอลญี่ปุ่น และสมาชิกเกิร์ลกรุป AKB48 เธอเป็นสมาชิกของ AKB48 ทีม A และเป็นโซคันโตคุคนที่ 3 ของเอเคบีโฟร์ตีเอตกรุ๊ป 

 ประวัติ 
เธอเกิดในจังหวัดไซตามะ เธอได้เล่นเทนนิสตั้งแต่ชั้นประถมศึกษาปีที่ 1 และเล่นต่อมาจนถึงชั้นประถมศึกษาปีที่ 3 ในระดับมัธยมศึกษาตอนต้น

 อาชีพ 
ก่อนที่จะเข้าร่วมวง AKB48 เธอเป็นนักแสดงเด็กซึ่งเป็นตัวแทนของ the talent agency Central G. และหลังจากเข้าเรียนมัธยมต้นเธอก็เป็นตัวแทนของ  talent agency Ii Concept  เธอได้ปรากฏตัวในละครโทรทัศน์หลายเรื่องเช่น Unfair และภาพยนตร์ เช่นUnfair: The Movie

ในเดือนมกราคม ค.ศ. 2013 เธอได้ผ่านการออดิชันรุ่นที่ 15 ของ AKB48 โดยเข้าร่วมกลุ่มในฐานะเค็งกีวเซ (สมาชิกฝึกหัด)
# เซเครดโบนส์เรเคิดส์
เซเครดโบนส์เรเคิดส์  เป็นบริษัทค่ายเพลงอิสระอเมริกัน ก่อตั้งขึ้นในปี 2550 ในเบอโรบรุกลิน นครนิวยอร์ก  โดยได้มีการปล่อยอัลบั้ม และเพลงจากศิลปินมากมาย อาทิเช่น เจนนี่ ฮวาล, จอห์น คาร์เพนเตอร์, มัลแชทโดมา, และเดอะซอฟต์มูน เป็นต้น
# เทศบาลตำบลศรีมหาโพธิ
เทศบาลตำบลศรีมหาโพธิ เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 3 และบางส่วนของหมู่ 4, 9 ตำบลศรีมหาโพธิ รวมไปถึงพื้นที่บางส่วนของหมู่ 6 ตำบลหนองโพรง ในอำเภอศรีมหาโพธิ จังหวัดปราจีนบุรี เดิมมีฐานะเป็นสุขาภิบาลศรีมหาโพธิที่จัดตั้งขึ้นใน พ.ศ. 2499 วันที่ 3 สิงหาคม พ.ศ. 2499 และขยายเขตสุขาภิบาลในปี พ.ศ. 2512 วันที่ 25 กุมภาพันธ์ พ.ศ. 2512 แล้วได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 ในปี พ.ศ. 2564 เขตเทศบาลตำบลศรีมหาโพธิมีประชากรทั้งหมด 3,618 คน

พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอศรีมหาโพธิ อยู่ห่างจากศาลากลางจังหวัดปราจีนบุรีประมาณ 30.7 กิโลเมตร อยู่ห่างจากกรุงเทพมหานครประมาณ 140 กิโลเมตร ยังเป็นเขตประวัติศาสตร์ที่สำคัญ คือ โบราณสถานลายพระหัตถ์ เมื่อครั้งที่พระบาทสมเด็จพระจุลจอมเกล้าเจ้าอยู่หัวรัชกาลที่ 5 เคยเสด็จประพาสและทรงจารึกรอยพระหัตถ์ไว้บนแผ่นศิลาแลงซึ่งเป็นซากโบราณสถานของเทวาลัยสมัยลพบุรี โบราณสถานพานหินและโบราณสถานหลุมเมือง
# แดนนี่ ลูเซียโน่
แดนนี่ ลูเซียโน่ (เกิด 12 สิงหาคม พ.ศ. 2542) เป็นนักแสดง นายแบบ พิธีกรลูกครึ่งไทย-สวิตเซอร์แลนด์ เป็นที่รู้จักกันในบทบาท “ครูริช สมิท“ จากละครเรื่อง มนต์รักหนองผักกะแยง (2564)

 ประวัติ 
แดนนี่ ลูเซียโน่ มีชื่อไทยว่า สรพล มีสมพร เกิดเมื่อวันที่ 12 สิงหาคม พ.ศ. 2542 มีการศึกษาระดับประกาศนียบัตรวิชาชีพ เกี่ยวกับคอมพิวเตอร์ ปัจจุบันจบการศึกษาระดับปริญญาตรี คณะนิเทศศาสตร์ มหาวิทยาลัยธุรกิจบัณฑิตย์ ประวัติ แดนนี่ สรพล ลูเซียโน่

ชีวิตในวัยเด็กของแดนนี่เติบโตในครอบครัวพ่อแม่บุญธรรมที่เลี้ยงดู  แดนนี่เริ่มทำงานพาร์ทไทม์เป็นพนักงานเสิร์ฟโต๊ะจีนค่าแรงวันละ 500 บาท จากนั้นในวัยมัธยมปลายจึงทำงานเป็นพนักงานเซเว่นชีวิตดั่งนิยาย!! “แดนนี่ ลูเซียโน่” เสิร์ชกูเกิ้ลตามหาพ่อ แม่?

 การทำงานในวงการบันเทิง 
แดนนี่เข้าสู่วงการจากการประกวด GSB GEN CAMPUS Star โดยมีคุณเอส ธรรปพล เป็นผู้จัดการ จากนั้นจึงได้มีผลงานการแสดงชิ้นแรกคือละครเวทีเรื่อง พระร่วงเดอะมิวสิคัล เมื่อปี พ.ศ. 2560 ในปีเดียวกันจึงได้มีโอกาสแสดงละครซีรีส์วัยรุ่นเรื่อง เรื่องวุ่นวุ่นของวัยรุ่นมีฝัน ทาง ช่อง 5 เอชดี 

ต่อมาในปี พ.ศ. 2562 แดนนี่ได้แสดงละครสะท้อนสังคมเรื่อง วัยแสบสาแหรกขาด ภาค 2 ทาง ช่อง 3 เอชดี ซึ่งเป็นภาคต่อของ วัยแสบสาแหรกขาด ที่ออกอากาศเมื่อปี พ.ศ. 2559 จากนั้นได้รับโอกาสแสดงละครเรื่อง วาสนารัก รับบท ไพรัช สมัครเขตกรณ์ จึงเริ่มมีชื่อเสียงเป็นที่รู้จัก 

ในปี พ.ศ. 2564 เขาได้รับโอกาสร่วมแสดงในละครโรแมนติกคอมเมดี้เรื่อง มนต์รักหนองผักกะแยง ในบท ครูริช สมิท กลายเป็นที่รู้จักวงกว้างมีชื่อเสียงมากขึ้น

ในปี พ.ศ. 2565 เขาได้รับโอกาสให้เป็นพิธีกรร่วมในรายการ วันเดียวเที่ยวได้ ทางช่อง 3 เอชดี 

ในปี พ.ศ. 2566 มีผลลงาน ร้อยเล่มเกมส์ออฟฟิศ ออกอากาศทางแอมะซอนไพรม์วิดีโอ

ในปี พ.ศ. 2567 ผลงานละครเรื่องดวงใจเทวพรหม ตอน พรชีวัน ,โลกหมุนรอบเธอ อีกทั้งยังมีละครอยู่ระหว่างออกอากาศได้แก่ ยัยปลาไหลกับนายไฮโซ,ปิ่นภักดิ์,คุณพี่เจ้าขาดิฉันเป็นห่านมิใช่หงส์ และภาพยนตร์เรื่องนาคบรรพ์

 ผลงานละครโทรทัศน์ 
 พ.ศ.  เรื่อง  บทบาท  ออกอากาศ 2560 เรื่องวุ่นวุ่นของวัยรุ่นมีฝัน ฟีฟ่าช่อง 5 เอชดี2562 วัยแสบสาแหรกขาด ภาค 2นักแสดงหน้าใหม่สุดซ่า ‘แดนนี่-สรพล’ จากละคร วัยแสบสาแหรกขาด ภาค 2คิมหันต์ช่อง 3 เอชดี2563วาสนารักไพรัช สมัครเขตกรณ์ (รัช)2564มนต์รักหนองผักกะแยงครูริช สมิท2566ร้อยเล่มเกมส์ออฟฟิศชาติชายแอมะซอนไพรม์วิดีโอช่อง 3 เอชดี2567โลกหมุนรอบเธอรอนช่อง 3 เอชดี ดวงใจเทวพรหม ตอน พรชีวันซีม่อน ปิ่นภักดิ์ The Loyal Pinท่านชายอานนท์เวิร์คพอยท์ ทีวี2568 คุณพี่เจ้าขาดิฉันเป็นห่านมิใช่หงส์กปิตันจอห์นสันช่อง 3 เอชดียัยปลาไหลกับนายไฮโซเดวิด

 ภาพยนตร์ 

ปี พ.ศ.เรื่องบทบาทค่าย2568 นาคบรรพ์  ธรรปพล เอ็นเตอร์เทนเม้นท์ กับ เทวา อาร์ต เธียเตอร์ สตูดิโอ

 พิธีกร 
 พิธีกร รายการ บานานาซ่าส์ชิ๊ด ช่อง9
 พิธีกร ภาคสนาม รายการ thailand best baeuty 
 พิธีกร รายการ วันเดียวเที่ยวได้ ช่อง3HD
 พิธีกร รายการ คุณยายพาแซ่บ ช่อง YouTube:EZY STYLE (2565)

 โฆษณา 
 ขนมแจ็กซ์
 นม hilo ประเทศอินโดนีเซีย
 เครื่องล้างจาน bosch
 สื่อ tv ต่างประเทศ

 เพลงประกอบละคร 
 ละคร มนต์รักหนองผักกะแยง
 เพลง อีสานบ้านเฮา - ร้องร่วมกับ ณเดชน์ คูกิมิยะ, เมลดา สุศรี, ภูศิลป์ วารินรักษ์, นันท์ณภัส รดิสศิริจิรเดช
 เพลง ชวนน้องเฮ็ดนา (เวอร์ชัน หยอด) - ร้องร่วมกับ ณเดชน์ คูกิมิยะ, เมลดา สุศรี, ภูศิลป์ วารินรักษ์, นันท์ณภัส รดิสศิริจิรเดช
 เพลง มีเบิด - ร้องร่วมกับ ณเดชน์ คูกิมิยะ, เมลดา สุศรี, ภูศิลป์ วารินรักษ์, นันท์ณภัส รดิสศิริจิรเดช
# เทศบาลตำบลกรอกสมบูรณ์
เทศบาลตำบลกรอกสมบูรณ์ เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1 ตำบลกรอกสมบูรณ์ ในอำเภอศรีมหาโพธิ จังหวัดปราจีนบุรี เดิมมีฐานะเป็นสุขาภิบาลกรอกสมบูรณ์ที่จัดตั้งขึ้นใน พ.ศ. 2535 วันที่ 22 เมษายน พ.ศ. 2535 แล้วได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 ในปี พ.ศ. 2564 เขตเทศบาลตำบลกรอกสมบูรณ์มีประชากรทั้งหมด 3,499 คน

พื้นที่เทศบาลตำบลตั้งอยู่ทางทิศตะวันออกเฉียงใต้ของอำเภอศรีมหาโพธิ อยู่ห่างจากที่ว่าการอำเภอศรีมหาโพธิประมาณ 27.5 กิโลเมตร ศาลากลางจังหวัดปราจีนบุรีประมาณ 58.1 กิโลเมตร อยู่ห่างจากกรุงเทพมหานครประมาณ 157 กิโลเมตร มีพื้นที่รับผิดชอบ 12.00 ตารางกิโลเมตร หรือคิดเป็นพื้นที่ประมาณ 7,500.0 ไร่
# อภินิหารดาบกู้แผ่นดิน
อภินิหารดาบกู้แผ่นดิน  เป็นภาพยนตร์แอนิเมชันอเมริกันแนวเพลง จินตนิมิต และตลก ฉายเมื่อ ค.ศ. 1963 สร้างโดยวอลต์ ดิสนีย์ และจัดจำหน่ายโดยบิวนาวิสตาดิสทริบิวชัน เป็นภาพยนตร์แอนิเมชันเรื่องที่ 18 ของดิสนีย์ ดัดแปลงจากนวนิยายชื่อเดียวกันของที. เอช. ไวท์ ซึ่งตีพิมพ์ครั้งแรกเมื่อ ค.ศ. 1938 จากนั้นแก้ไขและตีพิมพ์ซ้ำใน ค.ศ. 1958 เป็นหนังสือเล่มแรกเกี่ยวกับกษัตริย์อาเธอร์ในชุด อาร์เธอร์จอมราชันย์ ของไวท์ กำกับโดยว็อล์ฟกัง เรเทอร์แมน และแฮมิลตัน ลุสค์ ซึ่งไม่ได้รับเครดิต และให้เสียงตัวละครโดยริกกี โซเรนเซน, คาร์ล สเวนสัน, จูเนียส แมตทิวส์, เซบาสเตียน แคบอต, นอร์แมน ออลเดน, และมาร์ธา เวนต์เวิร์ธ เป็นภาพยนตร์แอนิเมชันเรื่องสุดท้ายจากวอลต์ดิสนีย์โปรดักชันที่เข้าฉายในระหว่างวอลต์ ดิสนีย์ ยังมีชีวิตอยู่

ดิสนีย์ได้รับสิทธิ์ในการสร้างภาพยนตร์จากนวนิยายครั้งแรกเมื่อ ค.ศ. 1939 และมีความพยายามนานัปการที่จะพัฒนาภาพยนตร์ในอีกสองทศวรรษข้างหน้า ก่อนการสร้างภาพยนตร์จะเริ่มต้นอย่างเป็นทางการใน ค.ศ. 1960 บิล พีต เขียนเนื้อเรื่องให้กับภาพยนตร์ ขณะที่เพลงประกอบเขียนขึ้นโดยพี่น้องเชอร์แมน นับเป็นภาพยนตร์แอนิเมชันเรื่องแรกของดิสนีย์ที่เขียนเพลงประกอบโดยพี่น้องเชอร์แมน พวกเขายังเขียนเพลงให้กับภาพยนตร์ของดิสนีย์ต่อไปอย่าง แมรี่ ป๊อปปินส์ (1964), เมาคลีลูกหมาป่า (1967), แมวเหมียวพเนจร (1970) และ วินนี่ เดอะ พูห์ พาเหล่าคู่หูตะลุยป่า (1977) จอร์จ บรันส์ ประพันธ์ดนตรีประกอบภาพยนตร์ ต่อจากผลงานภาพยนตร์แอนิเมชันของดิสนีย์สองเรื่องก่อนหน้าของเขา ได้แก่ เจ้าหญิงนิทรา (1959) และ ทรามวัยกับไอ้ด่าง (1961) นอกจากนั้นเขายังประพันธ์ดนตรีประกอบภาพยนตร์แอนิเมชันของดิสนีย์อีกสามเรื่อง ได้แก่ เมาคลีลูกหมาป่า, แมวเหมียวพเนจร และ โรบินฮู้ด (1973)

อภินิหารดาบกู้แผ่นดิน ได้รับเสียงวิจารณ์แบบผสม แต่กลับประสบความสำเร็จบนบ็อกซ์ออฟฟิศ ภาพยนตร์เข้าฉายอีกครั้งในโรงภาพยนตร์เมื่อวันที่ 25 มีนาคม ค.ศ. 1983 ในรูปแบบการฉายควบ (Double feature) คู่กับการ์ตูนแอนิเมชันขนาดสั้นเรื่อง วินนีเดอะพูห์แอนด์อะเดย์ฟอร์อียอร์ 

 ตัวละคร 
 ริกกี โซเรนเซน, ริชาร์ด เรเทอร์แมน, และโรเบิร์ต เรเทอร์แมน เป็น อาเธอร์ 
 คาร์ล สเวนสัน เป็น เมอร์ลิน
 จูเนียส แมตทิวส์ เป็น อาร์คิมิดีส
 เซบาสเตียน แคบอต เป็น เซอร์เอกเตอร์
 นอร์แมน ออลเดน เป็น เซอร์เคย์
 มาร์ธา เวนต์เวิร์ธ เป็น มาดามมิม 
 อลัน เนเปียร์ เป็น เซอร์เพลลินอร์ 
 เธอร์ล เรเวนสครอฟต์ เป็น เซอร์บาร์ต
 เจมส์ แมคโดนัลด์ เป็น หมาป่า
 จินนี่ ไทเลอร์ เป็น กระรอกสาวน้อย
 บาร์บาร่า โจ อัลเลน เป็น สาวรับใช้

 การตอบรับ 
อภินิหารดาบกู้แผ่นดิน ได้รับคำวิจารณ์แบบผสมกัน เว็บไซต์รวบรวมบทวิจารณ์ รอตเทนโทเมโทส์ รายงานว่าภาพยนตร์ได้รับคะแนนที่อนุมัติแล้ว 66% ด้วยคะแนนเฉลี่ย 5.9/10 จาก 29 บทวิจารณ์
# มามัก
มามัก (mamak) เป็นคำเรียกสถานที่ขายอาหารในร่มและเปิดโล่งที่พบเป็นพิเศษในเอเชียตะวันออกเฉียงใต้โดยเฉพาะมาเลเซีย และ สิงคโปร์ ส่วนมากจำหน่ายอาหารอินเดียมุสลิมรูปแบบพิเศษที่เฉพาะต่อวัฒนธรรมในพื้นที่

โดยทั่วไปมามักมักจำหน่ายโรตีจาไน และเครื่องดื่มพวกเตห์ตารีก, กาแฟ (โกปี๊), ไมโล, ฮอร์ลิกส์ และน้ำหวานอื่น ๆ ร้านมามักส่วนใหญ่จำหน่ายอาหารพวกข้าว เช่น นาซีเลอมักกับนาซีโกเร็ง และบะหมี่ เช่น หมี่โกเร็ง บางร้านอาจจำหน่ายสะเต๊ะและอาหารตะวันตกอื่น ๆ นอกจากนี้ยังมีร้านมามักกลุ่ม "มามักต้มยำ" (Mamak Tom Yam) ที่จำหน่ายอาหารที่มีอิทธิพลจากมาเลเซียตะวันออกเฉียงเหนือและไทยภาคใต้ เช่น ต้มยำ, นาซีปาปรีกหรือนาซีผัดพริก และ นาซีปาตายาหรือนาซีพัทยา

 ที่มา 
มามักมี่ที่มาจากชาวทมิฬมุสลิมที่ซึ่งบรรพบุรุษอพยพมาจากอินเดียใต้มายังคาบสมุทรมาเลย์ และพื้นที่อื่น ๆ ในเอเชียตะวันออกเฉียงใต้ มามักถือเป็นส่วนหนึ่งของชุมชนชาวอินเดียมาเลย์/ชาวอินเดียสิงคโปร์ หรือที่เรีกยว่า "ชาวอินเดียช่องแคบ" (Straits Indian) หลักฐานทางโบราณคดีที่พบในหุบเขาบูจังในรัฐเกดะฮ์ ทำให้เกิดข้อสันนิษฐานว่ามีการค้าขายระหว่างคาบสมุทรกับอินเดียย้อนกลับไปถึง 500 ถึง 100 ปีก่อนคริสตกาลTHE ANCIENT IRON SMELTING IN SG. BATU, BUJANG VALLEY, KEDAH จารึกอายุราว ค.ศ. 779 จากอาณาจักรนครศรีธรรมราชที่พบในจังหวัดนครศรีธรรมราชในภาคใต้ของไทยมีการกล่าวถึงการค้าขายระหว่างทมิฬกัมกับภูมิภาคนี้

คำว่า 'Mamak' มาจากภาษาทมิฬ ไว้เรียกลุงฝั่งแม่ ('maa-ma') ในสิงคโปร์และมาเลเซีย ผู้น้อยจะใช้คำนี้ในฐานะคำให้เกียรติเพื่อเรียกผู้ใหญ่ เช่น เจ้าของร้านค้า ด้วยความเคารพ ถึงแม้ที่มาของคำนี้จะมีความหมายที่เป็นกลาง แต่บางครั้งอาจถูกใช้เป็นคำเหยียดมุสลิมอินเดียในมาเลเซียและสิงคโปร์ ฉะนั้น การใช้คำนี้โดยทั่วไปจึงไม่ปรากฏนอกเหนือจากการเรียกร้านมามักมากนัก
# คอนทรารีเทินส์
คอนทรารีเทินส์  เป็นเกมแนวชูตเอ็มอัปที่ร่วมกันสร้างโดยบริษัทโคนามิและเทนเซ็นต์เกมส์ (เทียนเหม่ยสตูดิโอกรุป) ในประเทศจีน ซึ่งดำเนินการในแพลตฟอร์มแอนดรอยด์และไอโอเอส โดยเกมดังกล่าวได้รับการประกาศตัวใน ค.ศ. 2016

 เบื้องหลังเกม 
เส้นเวลาในเกมเกิดขึ้นต่อจากคอนทรา III: เดอะเอเลียนวอส์ และก่อนคอนทรา: ฮาร์ดคอปส์

 รางวัลที่ได้รับ 
ในเดือนมกราคม ค.ศ. 2017 เกมนี้ได้รับรางวัล "บิลบอร์ดเกมจีนอันดับสิบสาม - เกมมือถือที่ได้รับการคาดหวังมากที่สุดสิบอันดับแรก" และเมื่อปลายเดือนมกราคม ค.ศ. 2019 ใน "โหลเกมสตาร์ 2018" หรือที่รู้จักในชื่อ "ไต้หวันเกมออสการ์" คอนทรารีเทินส์ประสบความสำเร็จในการคว้ารางวัล "เกมแอ็กชันยอดนิยมสิบอันดับสูงสุดแห่งปี"
# 30XX
30XX เป็นวิดีโอเกมแพลตฟอร์มอินดีที่พัฒนาโดยแบตเตอรีสเตเปิลเกมส์ และเป็นภาคต่อของ 20XX โดยได้รับการเปิดตัวในเกมเล่นระหว่างการพัฒนาของสตีมเมื่อวันที่ 17 กุมภาพันธ์ ค.ศ. 2021 และวางจำหน่ายแบบเต็มรูปแบบในวันที่ 9 สิงหาคม ค.ศ. 2023 โดยมีการวางแผนวางจำหน่ายสำหรับนินเท็นโด สวิตช์ ในวันเดียวกันแต่เลื่อนไปเป็นวันที่ 1 กันยายน เช่นเดียวกับภาคก่อน 30XX ได้รับแรงบันดาลใจจากซีรี่ส์ร็อคแมน แต่ใช้เลเวลสุ่มสร้างขึ้นอย่างเป็นระบบ อย่างไรก็ตาม ต่างจาก 20XX ที่เกมดังกล่าวมีทั้งโหมดโรกไลก์เพอร์มาเดธ (ความตายถาวร) และ "โหมดเมกะ" ซึ่งเลเวลของเกมทั้งหมดจะถูกสร้างขึ้นล่วงหน้า และไม่เปลี่ยนแปลงเมื่อตายในเกม ทำให้ผู้เล่นได้รับประสบการณ์ที่คล้ายกับเกมร็อคแมนมากกว่า เกมนี้เดินเรื่องตามตัวละครหลักที่เป็นแอนดรอยด์ของเกม 20XX ได้แก่ นีนาและเอซที่ตื่นขึ้นหลังจากผ่านไปหนึ่งสหัสวรรษเพื่อค้นพบโลกที่เปลี่ยนไปอย่างไม่สามารถย้อนกลับได้หลังจากการถือกำเนิดของซินเธติกไมน์ ส่วนเกมเล่นระหว่างการพัฒนาได้รับการตอบรับอย่างดีจากนักวิจารณ์ ซึ่งกล่าวว่าเป็นการพัฒนาที่เหนือกว่าภาคก่อน

 การพัฒนา 
หลังจากการบ่นเกี่ยวกับรูปแบบศิลปะของ 20XX รูปแบบศิลปะดังกล่าวได้รับการปรับปรุงใหม่เพื่อให้ภาคต่อมีความคล้ายคลึงกับเกมเช่นร็อคแมน ZX มากขึ้น ส่วนสไปรต์ได้รับการสร้างขึ้นโดยศิลปินจากเกมโรกเลกาซีที่ชื่อกลาวเบอร์ โคทากิ

 การตอบรับ 
ทีเจ เดนเซอร์ จากเว็บไซต์แชกนิวส์กล่าวถึงเกมนี้ว่า "รับรองว่าแฟน ๆ แพลตฟอร์มจะชอบใจไม่ว่าคุณจะขุดคุ้ยเกมแบบโรกหรือไม่ก็ตาม" ส่วนไมก์ มีนอตตี จากเว็บไซต์เวนเจอร์บีตกล่าวว่าเกมดังกล่าวมี "การบูสต์ภาพที่ดี" จากภาคก่อน
# กีฬาฟุตซอลในซีเกมส์ 2021
การแข่งขันฟุตซอลในกีฬาซีเกมส์ 2021 มีโปรแกรมที่จะจัดขึ้นตั้งแต่วันที่ 10 ถึง 20 พฤษภาคม พ.ศ. 2565 การแข่งขันทั้งหมดจะจัดขึ้นที่สนามกีฬาในร่มห่านาม ในเมืองฝูลี้ จังหวัดห่านาม ประเทศเวียดนาม

สนามแข่งขัน
 ห่านาม สนามกีฬาในร่มจังหวัดห่านาม ความจุ: 7,500 277px

ประเทศที่มีส่วนร่วม

 ชาติ ชาย หญิง                                 รวม (11 ประเทศ)  5  4

ทีมชาย

ทีมหญิง

ดูเพิ่ม
 กีฬาฟุตบอลในซีเกมส์ 2021 
 ซีเกมส์ 2021
# ถ้ำบาตู
ถ้ำบาตู (ปาตูมาไล) เป็นเขาหินปูนที่ภายในมีถ้ำและเทวาลัย ตั้งอูย่ในอำเภอกมบัก รัฐเซอลาโงร์ ประเทศมาเลเซีย ชื่อของถ้ำมาจากคำภาษามลายู batu แปลว่า 'หิน' ชื่อดั้งเดิมของเขาบาจูคือ กาปัลตังกัง (Kapal Tanggang) ซึ่งมาจากตำนานซีตังกัง

 ประวัติศาสตร์ 

เดิมทีถ้ำบาตูเป็นถ้ำตามธรรมชาติที่มีบันทึกการเข้ามาหาและเก็บกวาโน กระทั่งถ้ำบาตูกลายมาเป็นศาสนสถานโดยเค. ตัมพูสามี ปิลไล พ่อค้าชาวทมิฬอินเดีย ผู้ที่ก่อนหน้าได้สร้างศรีมหามริอัมมันเทวาลัยในกัวลาลัมเปอร์ สังเกตเห็นทางเข้าถ้ำที่เป็นรูปคล้าย อักษรวี และเกิดความประสงค์จะสร้างเป็นเทวาลัยบูชาพระชันธกุมาร ในปี 1890 ได้อัญเชิญมูรติ (เทวรูป) ของศรีมุรุคันสวามี (พระชันธกุมาร) ขึ้นประดิษฐานในถ้ำที่ปัจจุบันเรียกว่า ถ้ำเทวาลัย (Temple Cave) นับตั้งแต่ปี 1892 ได้มีการจัดเทศกาลไตปูสัม (Thaipusam) ประจำปีชึ้นที่นี่เรื่อยมา

ในปี 1920 ได้มีการสร้างบันไดไม้ขึ้นไปยังบนเทวาลัย และในคริสต์ทศวรรษ 1930 บันไดดังกล่าวเริ่มสึกหรอตามกาลเวลา ผู้บริหารเทวาลัยในเวลานั้น รามจันทรัน ไนฑู (Ramachandran Naidu) เสนอโครงการสร้างบันไดคอนกรีต โครงการได้รับอนุมัติในปี 1939 และก่อสร้างเสร็จในปี 1940 ไม่นานก่อนถึงเทศกาลไตปูสัมในปีนั้น ปัจจุบันบันไดคอนกรีตขึ้นถ้ำมีจำนวน 272 ขั้น

ในเดือนสิงหาคม 2018 ได้เริ่มต้นทาสีบันไดทั้ง 272 ขั้น แต่ละขั้นเป็นสีต่าง ๆ กัน ทันทีเมื่อทาสีเสร็จ เทวาลัยถูกเจ้าหน้าที่รัฐแจ้งว่าการตกแต่งทาสีนี้อาจขัดต่อกฎหมายที่คุ้มครองถ้ำบาตูในฐานะโบราณสถานของรัฐ

ธรรมชาติ
เขาถ้ำบาตูและถ้ำย่อยในถ้ำบาจูมีพืชและสัตว์มากมายหลายสายพันธุ์ ส่วนใหญ่เติบโตเฉพาะในสิ่งแวดล้อมที่เป็นหินปูน มีการบันทึกข้อพืชมีท่อลำเลียงทั้งหมด 269 สายพันธุ์ ในจำนวนนี้ 56 สายพันธุ์ (21%) เป็นพืชคัลซิไฟล์ (โตได้เฉพาะบนหินปูน)

นอกจากนี้ในถ้ำบาตูยังมีถ้ำย่อยอีกจำนวนหนึ่งที่ยังไม่ได้พัฒนาสร้างสิ่งปลูกสร้าง ซึ่งสามารถพบสัตว์และพืชมากมาย เช่น แมงมุมแทรปดอร์ (trapdoor spiders หรือ Liphistius batuensis) ในถ้ำมีค้างคาวราว 21 สายพันธุ์ โดยเฉพาะค้างคาวผลไม้ (Eonycteris) หลายสายพันธุ์
# รามอินทรา
รามอินทรา อาจหมายถึง
 พลตำรวจโท พระรามอินทรา (ดวง จุลัยยานนท์) อดีตอธิบดีกรมตำรวจ และอดีตปลัดกระทรวงมหาดไทย
 ถนนรามอินทรา
 แขวงรามอินทรา เขตคันนายาว กรุงเทพมหานคร
 เซ็นทรัล รามอินทรา ศูนย์การค้าในเครือเซ็นทรัลพัฒนา
# แขวงสะพานสูง
สะพานสูง เป็นแขวงหนึ่งของเขตสะพานสูง กรุงเทพมหานคร 

 ที่ตั้งและอาณาเขต 
แขวงสะพานสูงตั้งอยู่ทางทิศตะวันตกเฉียงเหนือของเขตสะพานสูง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
 ทิศเหนือ ติตต่อกับแขวงคลองกุ่ม (เขตบึงกุ่ม) และแขวงรามอินทรา (เขตคันนายาว) มีคลองแสนแสบเป็นเส้นแบ่งเขต
 ทิศตะวันออก ติดต่อกับแขวงราษฎร์พัฒนา (เขตสะพานสูง) มีถนนกาญจนาภิเษกฟากตะวันออกเป็นเส้นแบ่งเขต
 ทิศใต้ ติดต่อกับแขวงทับช้าง (เขตสะพานสูง) มีคลองทับช้างล่างและคลองวังใหญ่บนเป็นเส้นแบ่งเขต
 ทิศตะวันตก ติดต่อกับแขวงหัวหมาก (เขตบางกะปิ) มีคลองบ้านม้า 2 เป็นเส้นแบ่งเขต

 การคมนาคม 
ถนนสายหลักในพื้นที่แขวงสะพานสูง ได้แก่
 ถนนกาญจนาภิเษก
 ถนนรามคำแหง

ถนนสายรองและทางลัดในพื้นที่แขวงสะพานสูง ได้แก่
 ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)
 ทางหลวงแผ่นดินหมายเลข 3902 (คู่ขนานกาญจนาภิเษกด้านใน)
 ซอยรามคำแหง 118 (พฤกษชาติ) และซอยรามคำแหง 118 แยก 33
# แขวงคันนายาว
คันนายาว เป็นแขวงหนึ่งของเขตคันนายาว กรุงเทพมหานคร

 ที่ตั้งและอาณาเขต 
แขวงคันนายาวตั้งอยู่ทางทิศตะวันออกของเขตคันนายาว มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
 ทิศเหนือ ติตต่อกับแขวงบางชัน (เขตคลองสามวา) มีคลองคู้บอนเป็นเส้นแบ่งเขต
 ทิศตะวันออก ติดต่อกับแขวงบางชัน (เขตคลองสามวา) และแขวงมีนบุรี (เขตมีนบุรี) มีคลองบางชันเป็นเส้นแบ่งเขต
 ทิศใต้ ติดต่อกับแขวงราษฎร์พัฒนา (เขตสะพานสูง) มีคลองแสนแสบเป็นเส้นแบ่งเขต
 ทิศตะวันตก ติดต่อกับแขวงรามอินทรา (เขตคันนายาว) มีถนนกาญจนาภิเษกฟากตะวันออกเป็นเส้นแบ่งเขต

 การคมนาคม 
ถนนสายหลักในพื้นที่แขวงคันนายาว ได้แก่
 ถนนรามอินทรา
 ทางหลวงแผ่นดินหมายเลข 350
 ถนนเสรีไทย
 ถนนสวนสยาม

ถนนสายรองในพื้นที่แขวงคันนายาว ได้แก่
 ถนนปัญญาอินทรา
 ถนนแยกสวนสยาม
# แขวงรามอินทรา
รามอินทรา เป็นแขวงหนึ่งของเขตคันนายาว กรุงเทพมหานคร ตั้งขึ้นเมื่อ พ.ศ. 2552 โดยแยกจากแขวงคันนายาว และได้ชื่อตามชื่อถนนรามอินทราซึ่งตัดผ่านตอนเหนือของท้องที่แขวง

 ที่ตั้งและอาณาเขต 
แขวงรามอินทราตั้งอยู่ทางทิศตะวันตกของเขตคันนายาว มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
 ทิศเหนือ ติตต่อกับแขวงท่าแร้ง (เขตบางเขน) และแขวงบางชัน (เขตคลองสามวา) มีคลองตาเร่ง คลองลำชะล่า คลองจรเข้บัว (หกขุด) คลองคู้ชุมเห็ด และคลองคู้บอนเป็นเส้นแบ่งเขต
 ทิศตะวันออก ติดต่อกับแขวงคันนายาว (เขตคันนายาว) มีถนนกาญจนาภิเษกฟากตะวันออกเป็นเส้นแบ่งเขต
 ทิศใต้ ติดต่อกับแขวงสะพานสูง (เขตสะพานสูง) มีคลองแสนแสบเป็นเส้นแบ่งเขต
 ทิศตะวันตก ติดต่อกับแขวงคลองกุ่มและแขวงนวลจันทร์ (เขตบึงกุ่ม) มีคลองกุ่ม ถนนเสรีไทย คลองระหัส คลองลำปลาดุก คลองหนองแขม คลองหลวงวิจิตร คลองบางชวดด้วน และถนนรามอินทราเป็นเส้นแบ่งเขต

 การคมนาคม 
ถนนสายหลักในพื้นที่แขวงรามอินทรา ได้แก่
 ถนนกาญจนาภิเษก 
 ถนนรามอินทรา 
 ทางหลวงแผ่นดินหมายเลข 350
 ถนนประเสริฐมนูกิจ
 ถนนนวมินทร์
 ถนนเสรีไทย

ถนนสายรองและทางลัดในพื้นที่แขวงรามอินทรา ได้แก่
 ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)
 ทางหลวงแผ่นดินหมายเลข 3902 (คู่ขนานกาญจนาภิเษกด้านใน)
 ถนนคู้บอน
 ซอยรามอินทรา 44 (หมู่บ้านปัฐวิกรณ์ 2)
 ซอยรามอินทรา 62 (ยังสว่าง)
 ซอยรามอินทรา 77 (มิตรทหาร)
 ซอยคู้บอน 6 (คู้บอน 3)
 ซอยคู้บอน 27 (สยามธรณี)
 ซอยนวมินทร์ 163 (อมรวิวัฒน์)
# แขวงพลับพลา
พลับพลา เป็นแขวงหนึ่งของเขตวังทองหลาง กรุงเทพมหานคร ตั้งขึ้นเมื่อ พ.ศ. 2552 โดยแยกจากแขวงวังทองหลางพร้อมกับแขวงสะพานสองและแขวงคลองเจ้าคุณสิงห์

 ที่ตั้งและอาณาเขต 
แขวงพลับพลาตั้งอยู่ทางตอนกลางและตอนใต้ของเขตวังทองหลาง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
 ทิศเหนือ ติตต่อกับแขวงคลองเจ้าคุณสิงห์ (เขตวังทองหลาง) มีถนนลาดพร้าวเป็นเส้นแบ่งเขต
 ทิศตะวันออก ติดต่อกับแขวงคลองจั่น (เขตบางกะปิ) มีคลองจั่นเป็นเส้นแบ่งเขต
 ทิศใต้ ติดต่อกับแขวงหัวหมาก (เขตบางกะปิ) มีคลองแสนแสบเป็นเส้นแบ่งเขต
 ทิศตะวันตก ติดต่อกับแขวงบางกะปิ (เขตห้วยขวาง) และแขวงวังทองหลาง (เขตวังทองหลาง) มีคลองลาดพร้าวและถนนประดิษฐ์มนูธรรมเป็นเส้นแบ่งเขต

 การคมนาคม 
ทางสายหลักในพื้นที่แขวงพลับพลา ได้แก่
 ถนนลาดพร้าว
 ถนนประชาอุทิศ
 ซอยรามคำแหง 39 (เทพลีลา) 

ทางสายรองในพื้นที่แขวง ได้แก่
 ถนนศรีวรา
 ถนนอินทราภรณ์
 ซอยลาดพร้าว 112 (เอี่ยมสมบูรณ์)
 ซอยลาดพร้าว 122 / ซอยรามคำแหง 65 (มหาดไทย 1)
 ซอยรามคำแหง 21 (นวศรี)
 ซอยรามคำแหง 43/1 (คุณหญิงเจือ)
 ซอยรามคำแหง 53 (จันทร์ศรีชวาลา)
# แขวงวังทองหลาง
วังทองหลาง เป็นแขวงหนึ่งของเขตวังทองหลาง กรุงเทพมหานคร

 ที่ตั้งและอาณาเขต 
แขวงวังทองหลางตั้งอยู่ทางทิศตะวันตกของเขตวังทองหลาง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
 ทิศเหนือ ติตต่อกับแขวงสะพานสอง (เขตวังทองหลาง) มีถนนลาดพร้าวเป็นเส้นแบ่งเขต
 ทิศตะวันออก ติดต่อกับแขวงพลับพลา (เขตวังทองหลาง) มีถนนประดิษฐ์มนูธรรมเป็นเส้นแบ่งเขต
 ทิศใต้ ติดต่อกับแขวงพลับพลา (เขตวังทองหลาง) มีถนนประดิษฐ์มนูธรรมเป็นเส้นแบ่งเขต
 ทิศตะวันตก ติดต่อกับแขวงบางกะปิและแขวงสามเสนนอก (เขตห้วยขวาง) มีคลองลาดพร้าวเป็นเส้นแบ่งเขต

 การคมนาคม 
ทางสายหลักในพื้นที่แขวงวังทองหลาง ได้แก่
 ถนนลาดพร้าว
 ถนนประดิษฐ์มนูธรรม
 ถนนประชาอุทิศ
 ทางพิเศษฉลองรัช

ทางสายรองและทางลัดในพื้นที่แขวง ได้แก่
 ซอยลาดพร้าว 64 (เกตุนุติ) และซอยลาดพร้าว 64 แยก 3
 ซอยลาดพร้าว 80 (จันทิมา) และซอยลาดพร้าว 80 แยก 22
 ซอยจำเนียรเสริม
# แขวงคลองเจ้าคุณสิงห์
คลองเจ้าคุณสิงห์ เป็นแขวงหนึ่งของเขตวังทองหลาง กรุงเทพมหานคร ตั้งขึ้นเมื่อ พ.ศ. 2552 โดยแยกจากแขวงวังทองหลางพร้อมกับแขวงสะพานสองและแขวงพลับพลา

 ที่ตั้งและอาณาเขต 
แขวงคลองเจ้าคุณสิงห์ตั้งอยู่ทางทิศตะวันออกเฉียงเหนือของเขตวังทองหลาง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
 ทิศเหนือ ติตต่อกับแขวงคลองจั่น (เขตบางกะปิ) มีคลองทรงกระเทียมเป็นเส้นแบ่งเขต
 ทิศตะวันออก ติดต่อกับแขวงคลองจั่น (เขตบางกะปิ) มีคลองจั่น คลองลำพังพวย และถนนลาดพร้าว 101 เป็นเส้นแบ่งเขต
 ทิศใต้ ติดต่อกับแขวงคลองจั่น (เขตบางกะปิ) และแขวงพลับพลา (เขตวังทองหลาง) มีถนนลาดพร้าวเป็นเส้นแบ่งเขต
 ทิศตะวันตก ติดต่อกับแขวงสะพานสอง (เขตวังทองหลาง) และแขวงลาดพร้าว (เขตลาดพร้าว) มีถนนประดิษฐ์มนูธรรมเป็นเส้นแบ่งเขต

 การคมนาคม 
ทางสายหลักในพื้นที่แขวงคลองเจ้าคุณสิงห์ ได้แก่
 ถนนลาดพร้าว 101 ที่ริเริ่มจัดสร้างใน ปี ๒๕๐๘ โดยคณะสงฆ์วัดบึงทองหลาง นำโดยพระครูพิศาลวิริยคุณ (สิงห์โต ติสฺโส) อดีตเจ้าอาวาสดำเนินการรศ.ดร.พิเชฐ ทั่งโต,ปกิณกะคำสอนหลวงพ่อโต, (กรุงเทพ ฯ ,สำนักพิมพ์สินธนา,2549 : พิมพ์เนื่องในงานครบรอบ 80 ปี พระครูพิศาลวิริยคุณ) หน้า 110-111
 ซอยลาดพร้าว 87 (จันทราสุข)
# แขวงสะพานสอง
สะพานสอง เป็นแขวงหนึ่งของเขตวังทองหลาง กรุงเทพมหานคร ตั้งขึ้นเมื่อ พ.ศ. 2552 โดยแยกจากแขวงวังทองหลางพร้อมกับแขวงคลองเจ้าคุณสิงห์และแขวงพลับพลา

 ที่ตั้งและอาณาเขต 
แขวงสะพานสองตั้งอยู่ทางทิศตะวันตกเฉียงเหนือและทิศเหนือของเขตวังทองหลาง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
 ทิศเหนือ ติตต่อกับแขวงลาดพร้าว (เขตลาดพร้าว) มีคลองทรงกระเทียม ถนนโชคชัย 4 และถนนสังคมสงเคราะห์เป็นเส้นแบ่งเขต
 ทิศตะวันออก ติดต่อกับแขวงคลองเจ้าคุณสิงห์ (เขตวังทองหลาง) มีถนนประดิษฐ์มนูธรรมเป็นเส้นแบ่งเขต
 ทิศใต้ ติดต่อกับแขวงวังทองหลาง (เขตวังทองหลาง) มีถนนลาดพร้าวเป็นเส้นแบ่งเขต
 ทิศตะวันตก ติดต่อกับแขวงสามเสนนอก (เขตห้วยขวาง) มีคลองลาดพร้าวเป็นเส้นแบ่งเขต

 การคมนาคม 
ทางสายหลักในพื้นที่แขวงสะพานสอง ได้แก่
 ถนนประดิษฐ์มนูธรรม
 ทางพิเศษฉลองรัช

ทางสายรองในพื้นที่แขวง ได้แก่
 ถนนโชคชัย 4
 ถนนสังคมสงเคราะห์
 ซอยลาดพร้าว 71 (สังคมสงเคราะห์เหนือ 1)